Za ostala značenja, v. *Popovac (razvrstavanje)*
*Karta Hrvatske > Popovac*

  
Koordinate: 45° 48′ 18" SGŠ, 18° 39′ 43" IGD
**Općina Popovac** je jedinica lokalne samouprave u Baranji, u Osječko-baranjskoj županiji (Hrvatska), sa sjedištem u naselju Popovac, po kome je i dobila ime.

Općina obuhvata tri naselja: Branjina, Kneževo, Popovac i ima **1.446** stanovnika (2021).

Ulaz u naselje Popovac iz pravca Kneževa
Ulaz u Branjinu iz pravca Popovca (odn. Kneževa)
Ulaz u Kneževo s Državne ceste D7

Geografski položaj
------------------

Općina Popovac smještena je u sjevernom dijelu Baranje u mikroregiji Karašičke aluvijalne nizine Istočnohrvatske ravnice. Ima površinu od 62,41 km² i obuhvata tri naselja: Branjinu, Kneževo i Popovac. U ukupnoj površini, najveći je udio oranica - 4.635 ha, pa šuma - 820 ha. Šume se prostiru u sjevernom dijelu Općine (šuma Busiklica) i u dijelu koji se nalazi na Banskoj kosi.

### Susjedna područja

Na zapadu Općina se graniči s Mađarskom (na karti broj 1), na sjeveru i sjeveroistoku s Općinom Draž (broj 2), na jugoistoku i jugu s Općinom Kneževi Vinogradi (broj 3) te na jugu i jugozapadu s Gradom Belim Manastirom (broj 4).

### Udaljenosti između naselja

Unutar Općine

* Popovac - Branjina: 3,9 km (ceste Ž4027 + Ž4019)
* Popovac - Kneževo: 5,1 km (ceste Ž4027 + Ž4019 + Ž4017)
* Kneževo - Branjina: 6,8 km (ceste Ž4017 + Ž4027 + Ž4019)

Do sjedišta susjednih općina

* Popovac - Mohač (Mađarska): 23,2 km
* Popovac - Draž: 13,9 km
* Popovac - Kneževi Vinogradi: 15,6 km (preko Kotline)
* Popovac - Beli Manastir: 12,5 km

### Ceste

Kroz Općinu Popovac prolazi jedna državna, četiri županijske i jedna lokalna cesta:

* državna cesta D7 (Osijek - Beli Manastir - Granični prijelaz Duboševica), kroz Općinu Popovac prolazi u dužini od 7,4 km, približno od skretanja za Farmu Hatvan pa do izlaza iz šume Busiklice prema graničnom prijelazu Udvar
* županijska cesta Ž4017 (D7 --- Kneževo --- D7), dugačka 1,763 km (1.763 m), u cijelosti pripada Općini Popovac
* županijska cesta Ž4018 (D7 --- Topolje --- Gajić --- Draž --- D212 /Batina/), dugačka 18,286 km (18.286 m), od toga početnih oko 2,5 km pripada Općini Popovac
* županijska cesta Ž4019, dugačka 14,596 km (14.596 m), u dužini od 7,7 km od Kneževa preko Branjine do iza Studenca pripada Općini Popovac
* županijska cesta Ž4027 koja spaja županijsku cestu Ž4019 sa središtem naselja Popovac i lokalnom cestom L44064, dugačka 2,185 km (2.185 m), u cijelosti pripada Općini Popovac
* lokalna cesta L44064 (Popovac /Ž4027/ --- Kamenac /L44010/), dugačka 5,438 km (5.438 m), prvi dio pripada Općini Popovac

Stanovništvo
------------

*Glavni članak: :bs:Popis stanovništva u Hrvatskoj 2011 (Popovac)*
Od 2001. do 2021. godine stanovništvo Općine Popovac drastično se smanjilo s 2.427 žitelja, preko 2.084 stsnovnika godine 2011. na svega 1.446 u 2021. godini. Do velike depopulacije došlo je zbog znatnog iseljavanja srpskog stanovništva u Srbiju, nevraćanja dijela izbjeglih stanovnika nakon Domovinskog rata i velikog iseljavanja u zapadne zemlje.

### Po mjestima


|  |  |  |
| --- | --- | --- |
| 
Popis stanovništva 2001.

---

* UKUPNO -  **2.427**
* Popovac - 1.079
* Branjina - 378
* Kneževo - 970

 | 
Popis stanovništva 2011.

---

* UKUPNO -  **2.084**
* Popovac - 959
* Branjina - 322
* Kneževo - 803

 | 
Popis stanovništva 2021.

---

* UKUPNO -  **1.446**
* Popovac - 738
* Branjina - 223
* Kneževo - 485

 |

### Po nacionalnosti (2001)

Narodnosni sastav Općine Popovac prema popisu iz 2001. godine: 


|  |  |  |
| --- | --- | --- |
| 
* Hrvati (69,02 %)
* Srbi (20,85 %)
* Mađari (4,29 %)
* Slovenci (1,69 %)
* Nijemci (0,87 %)
* Albanci (0,54 %)

 | 
* Crnogorci (0,33 %)
* Bošnjaci (0,21 %)
* Makedonci (0,12 %)
* Romi (0,12 %)
* Česi (0,04 %)
* Poljaci (0,04 %)

 | 
* Rusini (0,04 %)
* Slovaci (0,04 %)
* nije se izjasnilo (1,61 %)
* nepoznato (0,15 %)

 |

### Po nacionalnosti (2011)

Narodnosni sastav Općine Popovac prema popisu iz 2011. godine: 


|  |  |  |
| --- | --- | --- |
| 
* Hrvati - 1.488 (71,40 %)
* Srbi - 355 (17,03 %)
* Mađari - 81 (3,89 %)
* Romi - 32 (1,54 %)
* Slovenci - 29 (1,39 %)
* Nijemci - 16 (0,77 %)
* Albanci - 13(0,62 %)

 | 
* Crnogorci - 6 (0,29 %)
* Bošnjaci - 4 (0,19 %)
* Makedonci - 3 (0,14 %)
* Slovaci - 1 (0,05 %)
* ostali - 6 (0,29 %)
* nije se izjasnilo 27 (1,30 %)

 | 
* izjasnilo se u smislu vjerske pripadnosti - 20 (0,96 %)
* regionalna pripadnost - 2 (0,1 %)
* *neraspoređeno - 4 (0,04 %)*
* nepoznato - 1 (0,05 %)

 |

### Po maternjem jeziku (2001)

Stanovništvo Općine Popovac 2001. prema maternjem jeziku: hrvatski 84,8 % stanovnika, srpski (11,37 %), mađarski (2,47 %), albanski (0,33 %), njemački (0,33 %), slovenski (0,12 %), makedonski (0,12 %), romski (0,12 %), bošnjački (0,08 %), češki (0,04 %), rumunjski (0,04 %), slovački (0,04 %) i 0,14 % nepoznato.

### Po maternjem jeziku (2011)

Stanovništvo Općine Popovac 2011. prema maternjem jeziku: hrvatski - 1.811 (86,90 %) stanovnika, srpski - 177 (8,49 %), mađarski - 42 (2,02 %), romski - 10 (0,48 %), bosanski - 7 (0,34 %), njemački - 7 (0,34 %), albanski - 6 (0,29 %), slovenski - 5 (0,24 %), crnogorski - 1 (0,05 %), makedonski - 1 (0,05 %), ruski - 1 (0,05 %), slovački - 1 (0,05 %), srpskohrvatski - 1 (0,05 %) i nepoznato - 14 (0,67 %).

### Po vjeroispovijesti (2001)

Stanovništvo Općine Popovac 2001. prema vjeroispovijesti: Katolici (73,79 %), grkokatolici (0,08 %), Srpska pravoslavna crkva (20,23 %), kalvinistička crkva (0,29 %), Jehovini svjedoci (0,21 %), islam (0,7 %), makedonska pravoslavna crkva (0,04 %), evangelistička crkva (0,04 %), agnostici (2,97 %), nisu vjernici (0,82 %) i 0,09 % nepoznato.

### Po vjeroispovijesti (2011)

Stanovništvo Općine Popovac 2011. prema vjeroispovijesti: katolici - 1.551 (74,42 %), pravoslavci - 397 (19,05 %), protestanti - 8 (0,38 %), ostali kršćani - 21 (1,01 %), muslimani - 21 (1,01 %), nisu vjernici i ateisti - 36 (1,73 %), agnostici - 2 (0,1 %), nepoznato - 4 (0,19 %), ne izjašnjavaju se - 44 (2,11 %).

Općinska uprava
---------------

### Izborne funkcije

Na lokalnim izborima održanim 16. V. 2021. godine, u Općini Popovac izabrani su ovakvi organi lokalne vlasti .

---

* Načelnik: Zoran **Kontak** (HDZ)
* Zamjenik načelnika: Oskar **Mravlinčić** (HDZ)
* Zamjenik načelnika "iz redova srpske nacionalne manjine": Zoran **Milošević** (SDSS)

---

* Predsjednik Općinskog vijeća: Zvonko **Jagarinec**
* Zamjenik predsjednika Općinskog vijeća: Nikola **Šarić**
* Općinsko vijeće Općine Popovac:

1. Zvonko Jagarinec (HDZ)
2. Mirko Horvatić (HDZ)
3. Martin Ivišić (HDZ)
4. Dejana Klopotan (HDZ)
5. Ankica Ostojić (HDZ)
6. Tamara Marković (NL – Tamara Marković)
7. Saša Jakovljević (NL – Tamara Marković)
8. Nikola Šarić (SDSS)
9. Dragomir Zekić (SDSS)

### Ostale funkcije

* eks-Pročelnica: dipl.iur. Dorotea Deanović
* Pročelnik: Antonio Horvatić v.d.

Povijest
--------

Općina Popovac osnovana je Zakonom o područjima županija, gradova i općina u Republici Hrvatskoj koncem 1992. godine ("Narodne novine" broj 90/1992). Prije toga njezin teritorij pripadao je Općini Beli Manastir, koja je obuhvatala cijelu Baranju.

Statut Općine Popovac usvojen je na sjednici Općinskog vijeća 21. XII. 1993. godine i objavljen u "Službenom glasniku Općine Popovac" .

Prvi načelnik Općine bio je Vlado **Ranogajec** iz Popovca, a njegov zamjenik bio je Josip **Špoljarić** iz Kneževa, dok je predsjednik Općinskog vijeća bio Darko **Mumlek**. Načelnika Ranogajca naslijedio je Emil **Šmit**, a njega Zoran **Kontak**, čiji mandat istječe 2025. godine.

Gospodarstvo
------------

Gospodarsku osnovu Općine Popovac čine ratarstvo, stočarstvo (Branjina, Kneževo, Popovac), vinogradarstvo, voćarstvo (Branjina, Popovac), uzgoj ribe (Popovac), metalska industrija (Kneževo, Tvornica opreme i strojeva - TOS).

Društvo i kultura
-----------------

### Dani Općine Popovac

Općina Popovac svake godine krajem svibnja i početkom lipnja organizira višednevne Dane Općine Popovac. Svečanost se sastoji od niza događanja u Popovcu, Kneževu i Branjini, koja se održavaju različitih datuma. Na primjer, godine 2014. Dani su održani 28. i 31. svibnja te 7. lipnja, a godine 2019. 24, 25. i 28. svibnja te 1, 5. i 12. lipnja.

Događanja obično uključuju polaganje vijenaca i paljenje svijeća na spomen-ploče u sva tri naselja, svečanu svetu Misu u župnoj crkvi sv. Josipa u Popovcu, Kup Općine Popovac u pecanju ribe udicom na plovak, Fišijadu u Branjini, Štruklijadu u Popovcu, revijalne nogometne utakmice u kojima sudjeluju lokalni klubovi NK Hajduk (Popovac) i NK Belje (Kneževo) , a jednom je sudjelovao i NK Davor (Branjina), vatrogasne vježbe DVD-a Popovac, svečane priredbe povodom završetka školske godine...

Svake godine Dani Općine Popovac najavljuju se plakatom s programom svečanosti. Neki od plakata mogu se vidjeti na ovim poveznicama:

* Plakat iz 2017. godine
* Plakat iz 2018. godine
* Plakat iz 2019. godine
* Plakat iz 2022. godine
* Plakat iz 2023. godine

### Službeni glasnik Općine Popovac

Općina Popovac izdaje "Službeni glasnik Općine Popovac" od 25. svibnja 1994. godine kad je objavljen prvi broj. U tom broju, kao prvi članak, objavljen je "Zaključak o izdavanju Službenog glasnika općine Popovac" (str. 1-2), koji je donesen na 2. sjednici Općinskog poglavarstva od 18. III. 1994. godine..

U članku 2. tog Zaključka stoji: "Svoje Službeno glasilo općina izdaje pod nazivom: 'Službeni glasnik', službeno glasilo općine Popovac (u daljnjem tekstu: 'Službeni glasnik')." Ipak, već prvi broj izdan je pod imenom "Službeni glasnik općine Popovac". Kao mjesto izdavanja u zaglavlju lista naveden je Osijek, a mjesto izdavanja Popovac počelo se pojavljivati od broja 2 / 1997. Na službenoj web-stranici Općine Popovac nalaze se svi brojevi "Službenog glasnika"..

### Osnovna škola Popovac

Zgrada Osnovne škole Popovac
U Općini Popovac postoji jedna osnovna pod nazivom **Osnovna škola Popovac** s dvije područne škole. Školu čine:

* matična škola u Popovcu, koja je osmogodišnja i koja u svom sastavu ima osam čistih razrednih odjela,

te dvije područne škole:

* PŠ Branjina, koja je četverogodišnja i sačinjena je od dva kombinirana razredna odjela, te
* PŠ Kneževo, koja je osmogodišnja i u kojoj se nastava odvija u dva kombinirana razredna odjela, a predmetna nastava odvija se u čistim razrednim odjelima.

**Nastava**

---

Nastava se odvija u jednoj smjeni, u prijepodnevnim satima, u matičnoj školi i područnim školama, dok se u poslijepodnevnoj smjeni organiziraju izvannastavne aktivnosti i izborna nastava. Školske godine 2022/2023. škola je imala 99 učenika i 36 zaposlenika, od kojih su šest učitelji razredne nastave i 18 učitelji predmetne nastave.

Od jeseni 2023. godine OŠ Popovac je među 13 škola iz Osječko-baranjske županije i među 64 OŠ u Hrvatskoj koje je Ministarstvo znanosti i obrazovanja odabralo za sudjelovanje u četverogodišnjem eksperimentalnom programu cjelodnevne škole. U odabranim školama četiri školske godine provodit će se taj program, a potom će cjelodnevna škola 2027. godine ući u sve škole. Za učenike razredne nastave obvezni dio školskog dana trajat će do 14 sati, a u predmetnoj nastavi do 14:40 sati. To uključuje vrijeme koje provode na samoj nastavi, kao i u programu potpore i obogaćenog učenja. Nakon toga slijedi izborni dio – izvannastavne i izvanškolske aktivnosti.

**Pravni položaj**

---

Osnivač Škole je Osječko-baranjska županija na temelju Odluke Ministarstva prosvjete i športa o prijenosu osnivačkih prava nad ustanovama osnovnog obrazovanja od 20. veljače 2002. godine. Škola je pravni sljednik društvene pravne osobe Osnovne škole "Bratstvo-jedinstvo", Popovac, i Osnovne škole "Beljska mladost" Kneževo, što je postala Rješenjem Okružnog privrednog suda Osijek, broj upisnika suda Fi-4585/92 od 5. studenoga 1992. godine.

**Uprava**

---

* Škola ima i svoju web-stranicu na adresi: Osnovna škola Popovac te stranicu na Facebooku: Osnovna škola Popovac
* Statut škole iz 2019. godine može se vidjeti na adresi: Statut Osnovne škole Popovac
* Ravnateljica škole je **Jadranka Sabljak** - savjetnik, voditeljica Područne škole Kneževo je **Mirjana Pralica** te voditeljica Područne škole Branjina **Ana Vuksanović** (stanje 2023. godine).

Izvori i vanjske veze
---------------------

***Općina Popovac*** na Wikimedijinoj ostavi

1. ↑  Općina Popovac: *Lokalni izbori 2021 - konačni rezultati*
2. ↑  *Zakon o područjima županija, gradova i općina u Republici Hrvatskoj*, "Narodne novine", 90/1992 - Zagreb, 29. XII. 1992.
3. ↑  *Službeni Glasnik Općine Popovac*, I, 1, 9-15 - Osijek, 25. V. 1994.
4. ↑  *Službeni Glasnik Općine Popovac*, I, 1, 29 - Osijek, 25. V. 1994.
5. ↑  *Službeni Glasnik Općine Popovac*, I, 1, 1 - Osijek, 25. V. 1994.
6. ↑  Službeni *Glasnici Općine Popovac po godinama*
7. ↑  Mateja Vučković: *"Osnovna škola Popovac sudjeluje u eksperimentalnom programu cjelodnevne škole"*. baranjainfo.hr - Beli Manastir, 27. III. 2023.

* Baranjska građa
* Baranjske ceste
* Službene stranice Općine Popovac
* Mirovna grupa Oaza: *Svi članci vezani za Popovac*, *Branjinu* i *Kneževo*
* Lokalna akcijska grupa Baranja: *Svi članci vezani za Popovac* i *Branjinu*

Šabloni
-------

| * p
* r
* u
Naselja u sastavu Općine Popovac |
| --- |
| **Općina Popovac** •••  Branjina • Kneževo • **Popovac** |  |

| * p
* r
* u
Jedinice lokalne samouprave u Baranji |
| --- |
| Grad Beli Manastir, Općina Bilje, Općina Čeminac, Općina Darda, Općina Draž, Općina Jagodnjak, Općina Kneževi Vinogradi, Općina Petlovac, Općina Popovac |

| * p
* r
* u
Samostalna naselja u Baranji |
| --- |
| Baranjsko Petrovo Selo, Batina, Beli Manastir, Bilje, Bolman, Branjina, Branjin Vrh, Čeminac, Darda, Draž, Duboševica, Gajić, Grabovac, Jagodnjak, Jasenovac, Kamenac, Karanac, Kneževi Vinogradi, Kneževo, Kopačevo, Kotlina, Kozarac, Kozjak, Luč, Lug, Majške Međe, Mece, Mirkovac, Mitrovac, Novi Bezdan, Novi Bolman, Novi Čeminac, Novo Nevesinje, Petlovac, Podolje, Podravlje, Podunavlje, Popovac, Sokolovac, Sudaraž, Suza, Šećerana, Širine, Šumarina, Švajcarnica, Tikveš, Topolje, Torjanci, Tvrđavica, Uglješ, Vardarac, Zeleno Polje, Zlatna Greda, Zmajevac |